承欢侍宴无闲暇，春从春游夜专夜。

后宫佳丽三千人，三千宠爱在一身。

金屋妆成娇侍夜，玉楼宴罢醉和春。

姊妹弟兄皆列土，可怜光彩生门户。

遂令天下父母心，不重生男重生女。

骊宫高处入青云，仙乐风飘处处闻。

缓歌谩舞凝丝竹，尽日君王看不足。

汉皇重色思倾国， 御宇多年求不得。

杨家有女初长成， 养在深闺人未识。

天生丽质难自弃， 一朝选在君王侧。

回眸一笑百媚生， 六宫粉黛无颜色。

春寒赐浴华清池， 温泉水滑洗凝脂。

侍儿扶起娇无力， 始是新承恩泽时。

云鬓花颜金步摇， 芙蓉帐暖度春宵。

春宵苦短日高起， 从此君王不早朝。

渔阳鼙鼓动地来，惊破霓裳羽衣曲。

九重城阙烟尘生，千乘万骑西南行。

翠华摇摇行复止，西出都门百余里。

六军不发无奈何，宛转蛾眉马前死。

花钿委地无人收，翠翘金雀玉搔头。

君王掩面救不得，回看血泪相和流。

黄埃散漫风萧索，云栈萦纡登剑阁。

峨嵋山下少人行，旌旗无光日色薄。